Ο **Νίκος Χουγκάζ** (Αθήνα, Ελλάδα, 4 Οκτωβρίου 2000) είναι Έλληνας επαγγελματίας καλαθοσφαιριστής. Με ύψος 2.08 μ. αγωνίζεται ως σμολ φόργουορντ / πάουερ φόργουορντ στο Περιστέρι ως δανεικός από τον Παναθηναϊκό.

Νεανική σταδιοδρομία
--------------------

Ο Χουγκάζ έκανε τα πρώτα του βήματα στο μπάσκετ με τις ομάδες νέων του Περιστερίου.

Κολεγιακή σταδιοδρομία
----------------------

Ο Χουγκάζ έπαιξε στο κολλέγιο του Νορθγουέστερν Στέιτ. Καλύτερη του εμφάνιση ήταν κόντρα Λαμάρ όταν σε 34’ είχε 17πόντους με 4/5 δίποντα και 3/7 τρίποντα, εννέα ριμπάουντ, μία ασίστ, τέσσερις τάπες, τέσσερα ριμπάουντ, ενώ υπέπεσε σε μόλις ένα λάθος. Ολοκλήρωσε τη χρονιά μετρώντας 9.2 πόντους, 7.2 ριμπάουντ και 1.2 ασίστ κατά μέσο όρο. Έμεινε για ένα μόνο χρόνο εκεί προτού επιστρέψει στην Ελλάδα.

Επαγγελματική σταδιοδρομία
--------------------------

### Πανιώνιος

Ο Χουγκάζ ξεκίνησε την επαγγελματική του καριέρα με τον Πανιώνιο του Πρωταθλήματος Ελλάδας το 2018. Την πρώτη χρονιά ως επαγγελματίας, είχε κατά μέσο όρο 3.4 πόντους και 1.1 ριμπάουντ ανά παιχνίδι.

### Ιωνικός Νίκαιας

Μετά την επιστροφή του στην Ελλάδα από το κολλέγιο, προσχώρησε στον Ιωνικό Νίκαιας του Πρωταθλήματος Ελλάδας. Στις 22 Νοεμβρίου 2020, σημείωσε ρεκόρ καριέρας σε πόντους και ριμπάουντ, αφού είχε 18 πόντους και πήρε 11 ριμπάουντ στη νίκη της ομάδας του επί του Λαυρίου. Στις 21 Μαρτίου 2021, έκανε την κορυφαία εμφάνιση της μέχρι τώρα καριέρας του, αφού κόντρα στη Λάρισα είχε 23 πόντους και 7/7 τρίποντα ενώ μάζεψε και 6 ριμπάουντ, βοηθώντας τον Ιωνικό να πάρει τη νίκη με 83-76. Συνολικά, τη σεζόν 2020-21 αγωνίστηκε σε 24 αγώνες του Πρωταθλήματος Ελλάδας, έχοντας κατά μέσο 10.6 πόντους και 6.3 ριμπάουντ, σουτάροντας με 45% στα δίποντα, 39% στα τρίποντα και 75% στις βολές. Με την καλή χρονιά που πραγματοποίησε, αναδείχτηκε ο Καλύτερος νέος παίκτης του Πρωταθλήματος Ελλάδας συγκεντρώνοντας το 29% των προτιμήσεων στις ψήφους του κοινού, το 70% των εκπροσώπων των ΜΜΕ και το 59,09% των προπονητών και των αρχηγών των ομάδων.

### Παναθηναϊκός

Στις 20 Ιουλίου 2021, ανακοινώθηκε για τα επόμενα τέσσερα χρόνια από τον Παναθηναϊκό. Το καλοκαίρι του 2021, παραχωρήθηκε με τη μορφή δανεισμού στην προηγούμενη ομάδα του τον Ιωνικό Νίκαιας και επέστρεψε στις 7 Φεβρουαρίου 2022. Στις 25 Φεβρουαρίου 2022, κόντρα στον Ερυθρό Αστέρα έκανε το ντεμπούτο του με τη φανέλα του Παναθηναϊκού γενικά αλλά και στην Ευρωλίγκα. Τη σεζόν 2022-23 και μέχρι να δοθεί δανεικός στο Περιστέρι μέτρησε σε 8 αγώνες του ελληνικού πρωταθλήματος 2 πόντους μέσο όρο σε 6.9 λεπτά μέσο όρο συμμετοχής.

#### Ιωνικός Νίκαιας

Στις 9 Οκτωβρίου 2021, έγινε ο κορυφαίος ριμπάουντερ στην ιστορία της ομάδας της Νίκαιας στην επιστροφή της στην Α1 Εθνική (το 2019) και εντεύθεν με 167 ριμπάουντ σε 26 αγώνες. Επίσης ξεπέρασε τους 300 πόντους στην 36η εμφάνιση του στην κατηγορία. Με τον Ιωνικό μέτρησε 7.17 πόντους (35.94% δίποντα, 10.53% τρίποντα, 66.67% βολές), 5.67 ριμπάουντ και 8.4 στην αξιολόγηση σε 12 αγώνες του Πρωταθλήματος Ελλάδας.

#### Περιστέρι

Στις 3 Φεβρουαρίου 2023, παραχωρήθηκε δανεικός στο Περιστέρι μέχρι το τέλος τη σεζόν 2022-23. Αγωνίστηκε σε 10 ματς τη φανέλα του Περιστερίου έχοντας 4.9 πόντους και 4.3 ριμπάουντ ανά 16 λεπτά συμμετοχής και σουτάροντας με 44% εντός παιδιάς, 37% στα τρίποντα και 62% στις βολές. Στις 11 Αυγούστου 2023, παραχωρήθηκε εκ νέου δανεικός στην ομάδα του Περιστερίου, μέχρι το τέλος της σεζόν 2023-24.

Εθνική ομάδα
------------

Συμμετείχε με την Εθνική Εφήβων στο Πανευρωπαϊκό Κύπελλο U18 το 2018 και στο Παγκόσμιο Κύπελλο U18 το 2019. Με την Εθνική Νέων συμμετείχε στο Παγκόσμιο Κύπελλο U19 που έλαβε χώρα στο Ηράκλειο της Κρήτης. Με το εθνόσημο στους έφηβους είχε 18 αγώνες με 89 πόντους (μ.ο: 4.94) και στους νέους άνδρες κατέγραψε 2 συμμετοχές με 0 πόντους.

Τον Φεβρουάριο του 2021, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022. Ο πρώτος αγώνας ήταν κόντρα στη Βοσνία, ήττα με 69-84, με τον ίδιο να έχει 3 πόντους και 1 ριμπάουντ σε 05:08 λεπτά συμμετοχής. Τον Ιούνιο κλήθηκε στην προεπιλογή της ομάδας για το Προολυμπιακό τουρνουά του Καναδά, αλλά στις 21 του μήνα, ανακοινώθηκε πως δεν βρίσκεται στην τελική επιλογή.

Προσωπική ζωή
-------------

Ο πατέρας του Νίκου Χουγκάζ, Κρις, είναι πρώην επαγγελματίας παίκτης μπάσκετ και νυν προπονητής μπάσκετ για την BBC Monthey-Chablais στη Ελβετία. Η μητέρα του είναι η Σόνια Δάφκου, πρώην καλαθοσφαιρίστρια, που έχει φορέσει τις φανέλες των Απόλλωνα Καλαμαριάς, των Άνω Λιοσίων και των Εσπερίδων έχοντας κατακτήσει και τρεις φορές το Πρωτάθλημα Ελλάδας. Ο αδερφός του Ρόμπερτ, παίζει για το κολλέγιο του Νορθγουέστερν Στέιτ. Η οικογένεια Χουγκάζ έχει ελληνική καταγωγή με ρίζες από την Αλεξάνδρεια της Αιγύπτου.

Διακρίσεις
----------

* Καλύτερος νέος παίκτης του Πρωταθλήματος Ελλάδας: (2021)

Παραπομπές
----------

1. ↑  «Στο Νορθγουέστερν Στέιτ και ο Νίκος Χουγκάζ, αλλά...». *SDNA*. 5 Ιουλίου 2019. Ανακτήθηκε στις 20 Φεβρουαρίου 2021.
2. ↑  «Εμφάνιση-ρεκόρ από τον Χουγκάζ | | Basketa.gr». 22 Δεκεμβρίου 2019. Ανακτήθηκε στις 20 Φεβρουαρίου 2021.
3. ↑  Nikos Chougkaz| #33 | G | Northwestern State[*νεκρός σύνδεσμος*]
4. ↑  ««Κυανέρυθρος» ο Νίκος Χουγκάζ!». *Panionianea - Μάθετε τα πάντα για τον Ιστορικό Πανιώνιο*. Ανακτήθηκε στις 20 Φεβρουαρίου 2021.
5. ↑  «Ιωνικός: Ανακοίνωσε τον Νίκο Χουγκάζ». *Eurohoops*. 28 Αυγούστου 2020. Ανακτήθηκε στις 20 Φεβρουαρίου 2021.
6. ↑  «Νίκος Χουγκάζ: Το next big thing της Basket League έγραψε ΙΣΤΟΡΙΑ (video)». *Eurohoops*. 21 Μαρτίου 2021. Ανακτήθηκε στις 21 Μαρτίου 2021.
7. ↑  «Basket League: Ο Νίκος Χουγκάζ καλύτερος νέος παίκτης». *Eurohoops*. 5 Ιουλίου 2021. Ανακτήθηκε στις 5 Ιουλίου 2021.
8. ↑  «Παναθηναϊκός: Ανακοίνωσε τον Νίκο Χουγκάζ για τέσσερα χρόνια». *Eurohoops*. 20 Ιουλίου 2021. Ανακτήθηκε στις 20 Ιουλίου 2021.
9. ↑  «Παναθηναϊκός: Τέλος ο δανεισμός του Χουγκάζ, φοράει την πράσινη φανέλα | Gazzetta». *www.gazzetta.gr*. Ανακτήθηκε στις 7 Φεβρουαρίου 2022.
10. ↑  «Παναθηναϊκός - Ερυθρός Αστέρας: Ντεμπούτο για τον Χουγκάζ | Gazzetta». *www.gazzetta.gr*. Ανακτήθηκε στις 28 Φεβρουαρίου 2022.
11. ↑  «Κορυφαίος ριμπάουντερ στην ιστορία του Ιωνικού ο Χουγκάζ». *SDNA*. 10 Οκτωβρίου 2021. Ανακτήθηκε στις 11 Οκτωβρίου 2021.
12. ↑  «Περιστέρι: Επίσημος ο δανεισμός του Χουγκάζ από τον Παναθηναϊκό». *Eurohoops*. 3 Φεβρουαρίου 2023. Ανακτήθηκε στις 18 Φεβρουαρίου 2023.
13. ↑  «Παναθηναϊκός: Επιστρέφει ο Χουγκάζ στους «πράσινους» | Gazzetta». *www.gazzetta.gr*. Ανακτήθηκε στις 27 Ιουνίου 2023.
14. ↑  «Ο Χουγκάζ δανεικός από τον Παναθηναϊκό στο Περιστέρι bwin». *www.sport24.gr*. Ανακτήθηκε στις 11 Αυγούστου 2023.
15. ↑  «Τα νέα πρόσωπα της Εθνικής παίρνουν το λόγο: «Ένα όνειρο που έγινε πραγματικότητα»». *SDNA*. 19 Φεβρουαρίου 2021. Ανακτήθηκε στις 20 Φεβρουαρίου 2021.
16. ↑  «Ελλάδα - Βοσνία 69-84: Αδιάφορη ήττα, κακή εμφάνιση (vid)». *www.gazzetta.gr*. Ανακτήθηκε στις 20 Φεβρουαρίου 2021.
17. ↑  ««Κόπηκαν» από την Εθνική οι Αθηναίου, Μποχωρίδης, Μουράτος και Χουγκάζ». *SDNA*. 21 Ιουνίου 2021. Ανακτήθηκε στις 21 Ιουνίου 2021.
18. ↑  «Chris Chougaz Bio». *chrischougaz.com*. 12 Σεπτεμβρίου 2020. Αρχειοθετήθηκε από το πρωτότυπο στις 19 Ιανουαρίου 2021. Ανακτήθηκε στις 12 Σεπτεμβρίου 2020.
19. ↑  «Νίκος Χουγκάζ: Με... πορτοκαλί αίμα στις φλέβες του | Gazzetta». *www.gazzetta.gr*. Ανακτήθηκε στις 23 Ιουνίου 2021.

Εξωτερικοί σύνδεσμοι
--------------------

* Πραγματικό προφίλ GM
* Προφίλ Eurobasket.com

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2022-2023 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 10 Σλούκας **(C)**
* 16 Γ. Καλαϊτζάκης
* 20 Σαμοντούροβ
* 21 Αβδάλας
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 44 Μήτογλου
* 72 Μαντζούκας
* - Παπαπέτρου
* - Μωραΐτης
* - Γκραντ
* - Γκάι

Προπονητής: Αταμάν - Βοηθοί: Σερέλης, Γιλντιρίμ, Καμπερίδης |  |

 |